Vytautas Žeimantas

Vytautas Žeimantas (g. 1944 m. gruodžio 13 d. Vilniuje) – Lietuvos žurnalistas, redaktorius, rašytojas, vertėjas.

Biografija 
1972 m. baigė Vilniaus universiteto Pramonės ekonomikos fakultetą.

1975–1984 m. dirbo laikraščio „Tiesa“ redakcijoje; Užsienio gyvenimo skyriaus korespondentas, Pramonės ir statybos skyriaus vedėjas. Nuo 1984 m. LKP CK darbuotojas. 1988–1998 m. laikraščio „Vakarinės naujienos“ vyriausiasis redaktorius, UAB „Vakarinės naujienos“ valdybos pirmininkas. Daugiausia rašė ekonomikos, visuomenės gyvenimo temomis, kelionių apybraižas. 1999–2009 m. laikraščio „Lietuvos aidas“ vyr. redaktoriaus pavaduotojas. Nuo 2012 m. Baltarusijos dienraščio „Zviazda“ (Minskas) korespondentas Lietuvoje. Nuo 2013 m. Lietuvos žurnalistų sąjungos internetinio laikraščio www.lzs.lt redaktorius.

Nuo 1972 m. Lietuvos žurnalistų sąjungos, nuo 2003 m. Lietuvos sporto žurnalistų federacijos, nuo 2006 m. Lietuvos meno kūrėjų asociacijos, nuo 2010 m. Baltarusijos rašytojų sąjungos, nuo 2011 m. Lietuvos baltarusistų asociacijos narys.

Iš baltarusių kalbos išvertė rašytojų Lidzijos Arabei, Maksimo Tanko, Maksimo Hareckio, Alaizos Paškevič-Ciotkos, Georgijaus Marčiuko, Volgos Karatkevič ir Aleksandro Karliukevičiaus kūrinių. 

Lietuvos, Baltarusijos, Lenkijos, Latvijos, Rusijos, JAV, Australijos ir Argentinos periodinėje spaudoje yra paskelbęs daugiau kaip porą tūkstančių publikacijų – straipsnių, interviu, komentarų, apybraižų, feljetonų, apsakymų, esė, humoreskų, legendų, eilėraščių  - lietuvių, baltarusių, anglų, rusų, altajiečių, lenkų ir latvių kalbomis.

Bibliografija 
 Teisingumas reikalauja. – Vilnius: Mintis, 1984. – 109 p.: iliustr.
 A call for justice. – Vilnius: Mintis, 1986. – 143 p.: iliustr.
 Procesas nesibaigia. – Vilnius: Mintis, 1988. – 290 p.: iliustr. – ISBN 5-417-00149-X
 Mano anekdotas. – Vilnius: Vakarinės naujienos, 1990–1993. – 3 kn.
 Vilkas su varpeliu: užsienio kelionių apybraižos. – Vilnius: Vakarinės naujienos, 1992. – 112 p.: iliustr.
 Lietuvos vartotojų kooperacija: nuo pirmųjų žingsnių iki 2000 metų / Vytautas Žeimantas, Vytautas Vaitkus. – Vilnius, 2000. – 310 p.: iliustr. – ISBN 9986-537-56-8
 Atvertas langas į Europą. – Vilnius: Gelspa, 2002. – 22 p.: iliustr.
 Okno, otwarte do Europy. – Vilnius: Gelspa, 2002. – 22 p.: iliustr.
 Baltamiškio istorijos. – Vilnius: Trys žvaigždutės, 2002. – 64 p.: iliustr. – ISBN 9955-454-32-6
 Rašytojas Jeronimas Laucius: bibliografinė rodyklė, 1977–2003. – Vilnius, 2003. – 62 p.: iliustr. – ISBN 9955-454-72-5
 Ignalinos legenda / dail. Rima Stasiūnaitė. – Vilnius: Trys žvaigždutės, 2004. – 12 p.: iliustr. – ISBN 9955-641-01-0
 Žodis apie žodį: eilėraščiai, dainos. – Vilnius: Ciklonas, 2006. – 39 p.: iliustr. – ISBN 9955-695-13-7
 Sutelktomis jėgomis – į pažangą. – Vilnius: Trys žvaigždutės, 2007. – 301 p.: iliustr. – ISBN 978-9955-641-55-1
 Mano žurnalistikos dešimtmečiai: bibliografijos rodyklė. – Vilnius: Ciklonas, 2009. – 137 p.: iliustr. – ISBN 978-9955-880-32-5
 Vandensvydis Lietuvoje 2001–2011 m. – Vilnius: Petro ofsetas, 2011. – 153 p.: iliustr. – ISBN 978-609-420-188-2
 Lietuvos parolimpinis sportas 1991–2011 m. – Vilnius: Trys žvaigždutės, 2012. – 207 p.: iliustr. – ISBN 978-609-431-039-3
 Šitas aidas toli girdis… : žurnalistų poezija. – Vilnius: LŽS, 2012. – 254 p.: portr. – ISBN 978-9955-9965-7-6
 Garbinga Neniškių šeima. – Vilnius, 2012. – 193 p.: iliustr. – ISBN 978-609-408-346-4
 Sušvieski, saule: žurnalistų vieno eilėraščio knyga. – Vilnius: LŽS, 2014. – 176 p.: iliustr. – ISBN 978-9955-9965-8-3
 Lietuvos sporto klubas „Makabi“, 1916–2016. – Vilnius: Trys žvaigždutės, 2015. – 165 p.: iliustr. – ISBN 978-609-431-072-0
 Vianok z ruty / Rūtų vainikas (Maironio eilėraščiai baltarusių ir lietuvių k., 2019).- 72 p. ilistr. ISBN 978-609-468-184-4
 Gimtuoju dvasingu žodžiu. - Vilnius, BMK leidykla, 2020. -136 p. iliutr. ISBN 975-609-475-416-6.

Įvertinimas 
 1982 m. Vinco Mickevičiaus-Kapsuko premija 
 2004 m. KKSD „Sporto garbės komandoro ženklas“
 2010 m. medalis „Už nuopelnus žurnalistikai“
 2017 m. medalis „Už nuopelnus Vilniui ir tautai“ 
 2019 m. LŽS 90-mečio prizas „Šviesos simbolis".

Šaltiniai 

 Vytautas Kaltenis. Vytautas Žeimantas. Mažosios Lietuvos enciklopedija,T IV (R-Ž),  -MELC, 2009, 846 p.

Lietuvos redaktoriai
Lietuvos publicistai
Lietuvos vertėjai
Lietuvos enciklopedininkai